**ΦΥΛΛΟ ΣΥΜΜΟΡΦΩΣΗΣ**

**Το παρόν ΦΥΛΛΟ ΣΥΜΜΟΡΦΩΣΗΣ θα πρέπει απαραιτήτως να συμπληρωθεί πλήρως και να συνυποβληθεί με την προσφορά των διαγωνιζόμενων. Προσφορά που δεν περιλαμβάνει πλήρως συμπληρωμένο το εν λόγω ΦΥΛΛΟ ΣΥΜΜΟΡΦΩΣΗΣ δε θα αξιολογείται και θα απορρίπτεται.**

|  |  |  |  |
| --- | --- | --- | --- |
| Τα παρακάτω στοιχεία θεωρούνται και ουσιώδη και απαράβατα, εκτός αν αναφέρεται ότι αποτελούν προτίμηση ή επιθυμία της Υπηρεσίας.  Όπου ρητά αναφέρεται η λέξη «τουλάχιστον», δεκτές θα γίνονται τιμές οι οποίες θα είναι ίσες ή μεγαλύτερες από την ζητούμενη τιμή.  Όπου αναφέρεται η λέξη «περίπου» νοείται επιτρεπτή απόκλιση έως και ±5%. | | | |
| **ΒΑΣΙΚΑ (ΑΠΑΙΤΟΥΜΕΝΑ) ΧΑΡΑΚΤΗΡΙΣΤΙΚΑ** | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ ΣΕ ΤΕΧΝΙΚΟ ΦΑΚΕΛΟ/ ΤΕΚΜΗΡΙΩΣΗ |
| **1.1. Γενικά, τύπος, μέγεθος**  Οι προσφερόμενοι συρμοί θα είναι καινούργιοι και αμεταχείριστοι. Τα οχήματα θα χρησιμοποιηθούν για τη φόρτωση, μεταφορά και εκφόρτωση κλειστών απορριμματοκιβωτίων (roller containers) 30 m3, τα οποία είναι σύμφωνα με το DIN 30722.  Απαρέγκλιτα, τα προσφερόμενα οχήματα μεταφοράς απορριμματοκιβωτίων θα πρέπει να συνεργάζονται πλήρως με τον ήδη υπάρχοντα μηχανολογικό εξοπλισμό του Σταθμού Μεταφόρτωσης Απορριμμάτων (Σ.Μ.Α.) του Δήμου Θεσσαλονίκης και των κλειστών απορριμματοκιβωτίων (roller containers) 30 m3 που διαθέτει.  Επιπροσθέτως, θα πρέπει απαραιτήτως να διαθέτουν κατ’ ελάχιστον ευρωπαϊκή έγκριση τύπου, η οποία θα κατατεθεί (έγκριση τύπου όμοιου οχήματος, με άλλον αριθμό πλαισίου).  Οι συρμοί θα πληρούν όλους τους κανόνες ασφάλειας και προστασίας προσωπικού που ισχύουν στην Ε.Ε. | ΝΑΙ |  |  |
| **1.2. Κινητήρας οχημάτων**  Θα είναι πετρελαίου, υγρόψυκτος, ισχύος τουλάχιστον 420 Hp και ροπής τουλάχιστον 2100 Nm (oι προσφορές των διαγωνιζομένων θα περιλαμβάνουν απαραιτήτως τα σχετικά διαγράμματα ροπής και ισχύος σε συνάρτηση με τις στροφές του κινητήρα, καθώς και τη μέγιστη ροπή και ιπποδύναμη).  Θα είναι νέας αντιρρυπαντικής τεχνολογίας, σύμφωνος με το ευρωπαϊκό πρότυπο εκπομπών ρύπων EURO 6 (ή μεταγενέστερο), ενώ το επίπεδο θορύβου θα ικανοποιεί τις ισχύουσες ευρωπαϊκές και ελληνικές νομοθετικές διατάξεις.  Η εξαγωγή των καυσαερίων θα γίνεται κατακόρυφα πίσω από την καμπίνα του οδηγού, ενώ θα διαθέτει κατάλληλη διάταξη που θα εμποδίζει την είσοδο νερού της βροχής. | ΝΑΙ |  |  |
| **1.3. Σύστημα μετάδοσης κίνησης**  Το κιβώτιο ταχυτήτων θα είναι αυτοματοποιημένο. | ΝΑΙ |  |  |
| **1.4. Πλαίσιο – άξονες – ελαστικά**  Τα ρυμουλκά οχήματα θα είναι τριαξονικά, τύπου 6x4, με κίνηση στους δύο πίσω άξονες.  Τα ελαστικά των οχημάτων θα πρέπει να είναι:  Σύμφωνα με την ευρωπαϊκή οδηγία 2001/43/ΕΚ ή και νεώτερη τροποποίηση αυτής και να ανταποκρίνονται στους κανονισμούς ETRTO.  Οι συρμοί (ρυμουλκό + ρυμουλκούμενο) θα φέρουν ελαστικά τεσσάρων εποχών ενώ το πέλμα των ελαστικών επισώτρων θα είναι κατάλληλο για χρήση αποκλειστικά σε ασφάλτινες διαδρομές.  Ως εφεδρικός τροχός θα παραδοθεί ένας πλήρης τροχός (ελαστικό + ζάντα) για τους κινητήριους τροχούς, όμοιος με αυτούς που διαθέτουν τα προσφερόμενα ρυμουλκά οχήματα.  Η προσφορά των διαγωνιζομένων θα αναφέρει τις διαστάσεις των ελαστικών επισώτρων των προσφερόμενων οχημάτων, οι οποίες θα πρέπει να είναι σύμφωνες με τις διαστάσεις που αναφέρει η ελληνική ή ευρωπαϊκή έγκριση τύπου. | ΝΑΙ |  |  |
| **1.5. Φορτία - αναρτήσεις**  Αναφορικά με την ικανότητα φόρτωσης των προσφερόμενων οχημάτων θα πρέπει να πληρούνται τα ακόλουθα:   * Τεχνικό μεικτό φορτίο ρυμουλκού: ≥ 26 tn * Τεχνικό μεικτό φορτίο ρυμουλκούμενου: ≥ 20 tn * Ωφέλιμο φορτίο ρυμουλκού επί του πλαισίου (δηλαδή, βάρος απορριμματοκιβωτίου + βάρος απορριμμάτων): ≥ 14 tn * Ωφέλιμο φορτίο ρυμουλκούμενου: ≥ 15 tn   *(ως ωφέλιμο φορτίο νοείται η εναπομένουσα ικανότητα φόρτωσης αν από το μέγιστο επιτρεπόμενο μεικτό βάρος του πλαισίου, αφαιρεθεί το ίδιο βάρος, συμπεριλαμβανομένου και του βάρους των καυσίμων, λιπαντελαίου, νερού, εφεδρικών τροχών, οδηγού, 2 επιβαινόντων, διαφόρων εργαλείων κ.λ.π., και το βάρος της υπερκατασκευής στο οποίο συμπεριλαμβάνεται το βάρος των μηχανισμών αυτής, κλπ.)*  Η προσφορά των διαγωνιζομένων θα αναφέρει με σαφήνεια το μεικτό και το ωφέλιμο φορτίο:   * Του ρυμουλκού, * Του ρυμουλκούμενου, * Του συρμού. | ΝΑΙ |  |  |
| **1.6. Σύστημα διεύθυνσης**  Το τιμόνι θα βρίσκεται στο αριστερό μέρος και θα είναι απαραίτητα υποβοηθούμενο.  Το τιμόνι θα είναι ρυθμιζόμενο κατά κλίση και καθ’ ύψος. | ΝΑΙ |  |  |
| **1.7. Σύστημα πέδησης (Φρένα λειτουργίας – Φρένα στάθμευσης)**  Το σύστημα πέδησης θα είναι διπλού κυκλώματος με αέρα και θα φέρει δισκόφρενα σε όλους τους τροχούς.  Για την υποβοήθηση ακινητοποίησης ή σταθεροποίησης της ταχύτητας θα διαθέτει επίσης επιβραδυντή (retarder).  Επίσης, τα οχήματα θα είναι εφοδιασμένα κατ’ ελάχιστον με τα παρακάτω συστήματα:  • Σύστημα αντιμπλοκαρίσματος τροχών (τύπου ΑΒS),  • Σύστημα κατανομής πίεσης πέδησης (τύπου EBD),  • Σύστημα έλεγχου ευστάθειας (τύπου ESP),  • Σύστημα αντιολίσθησης/ ελέγχου πρόσφυσης τροχών (τύπου ΑSR).  Σε περίπτωση βλάβης στο σύστημα πέδησης, το όχημα θα ακινητοποιείται.  Τα οχήματα θα φέρουν χειρόφρενο ικανό για ακινητοποίηση του φορτωμένου οχήματος. | ΝΑΙ |  |  |
| **1.8 Καμπίνα**  Η καμπίνα των προσφερόμενων οχημάτων θα είναι:  • Ανακλινόμενου τύπου με ανεξάρτητο σύστημα ανάρτησης,  • Προωθημένης οδήγησης,  • Μονωμένη έναντι θερμότητας και θορύβου,  και θα περιλαμβάνει:   * Κάθισμα οδηγού, πλήρως ρυθμιζόμενο με αερανάρτηση. * Απλό κάθισμα για δύο (2) συνοδηγούς. * Σύστημα κλιματισμού ή air condition A/C καθώς και σύστημα εξαερισμού και θέρμανσης. * Όλα τα απαραίτητα και προβλεπόμενα από τον ΚΟΚ όργανα και δείκτες παρακολούθησης της λειτουργίας του κινητήρα και γενικά της πορείας του οχήματος. * Αναλάμποντα φάρο οροφής. * Ηλεκτρικά ανοιγόμενα παράθυρα. * Ψηφιακό ραδιόφωνο και ηχεία καθώς και σύγχρονο μέσο αναπαραγωγής ήχου   και γενικά κάθε εξάρτηση ενός θαλαμίσκου συγχρόνου φορτηγού αυτοκινήτου.  Επίσης, η καμπίνα θα διαθέτει παράθυρο στο πίσω μέρος της, ώστε ο οδηγός να μπορεί να επιβλέπει τη φόρτωση - εκφόρτωση των απορριμματοκιβωτίων.  Επιπροσθέτως, η καμπίνα θα διαθέτει οθόνη η οποία θα είναι συνδεδεμένη με κάμερα επόπτευσης της διάταξης ζεύξης του ρυμουλκού με το ρυμουλκούμενο έτσι ώστε ο οδηγός να μπορεί να επιβλέπει την εν λόγω διαδικασία. Η κάμερα επόπτευσης θα έχει δυνατότητα λήψης και σε συνθήκες χαμηλού φωτισμού (πχ, τη νύχτα) ενώ θα είναι κατάλληλα τοποθετημένη σε σημείο που να προφυλάσσεται από ακούσιες φθορές ή βλάβες.  Το ρυμουλκό θα διαθέτει κατάλληλη διάταξη ζεύξης (κοτσαδόρο) με μηχανική ασφάλιση καθώς και όλες εκείνες τις συνδέσεις (φωτισμός, αέρας, φρένα) για την σύνδεση του με το ρυμουλκούμενο. Εκτός της διάταξης ζεύξης που θα είναι τοποθετημένη στο ρυμουλκό, θα παραδοθεί ως ανταλλακτική μία (1) διάταξη ζεύξης για κάθε ένα από τα προσφερόμενα ρυμουλκά οχήματα. | ΝΑΙ |  |  |
| **1.9. Υπερκατασκευή ρυμουλκού οχήματος**  Ο ανυψωτικός μηχανισμός (hook lift) θα είναι τοποθετημένος επί του πλαισίου του ρυμουλκού οχήματος και θα φέρει σύστημα φόρτωσης, μεταφοράς και εκφόρτωσης απορριμματοκιβωτίων κατά DIN 30722.  Ο ανυψωτικός μηχανισμός θα έχει τις κάτωθι δυνατότητες:   * Ανυψωτική ικανότητα μηχανισμού από το έδαφος: ≥ 20 tn. * Δυνατότητα ανύψωσης του φορτωμένου απορριμματοκιβωτίου από το έδαφος, τοποθέτηση του επί της πλατφόρμας του ρυμουλκού προς μεταφορά, εναπόθεση/ εκφόρτωση του απορριμματοκιβωτίου στο έδαφος, φόρτωση/ εκφόρτωση του απορριμματοκιβωτίου στην πλατφόρμα του ρυμουλκουμένου. * Δυνατότητα εκκένωσης του απορριμματοκιβωτίου δια ανατροπής.   Βασικά τμήματα ανυψωτικού μηχανισμού:   * Κυρίως γάντζος: Μεταλλικός βραχίονας μορφής γάντζου συγκολλητός ή άλλου κατάλληλου σχεδιασμού, με δυνατότητα πρόσδεσης/ αφαίρεσης μέσω ειδικών ασφαλειών πρόσδεσης για την εύκολη αντικατάστασή του σε περίπτωση φθοράς. * Ειδική κυλινδρική κυλιόμενη βάση στήριξης του ρυμουλκού στο πίσω μέρος αυτού για αποφυγή ανατροπής: Με την ενεργοποίηση του κυλίνδρου στήριξης του ρυμουλκού, ηχητικό & οπτικό σήμα θα ενημερώνει τον οδηγό για την διάρκεια ενεργοποίησης της κυλινδρικής βάσης, δηλαδή για όσο διάστημα δε θα βρίσκεται στη «θέση ηρεμίας» (κλειστά έμβολα). * Επαρκή φωτιστικά σώματα για ασφαλή νυχτερινή λειτουργία.   Καθ’ ολοκληρία, η υπερκατασκευή θα είναι εφοδιασμένη με όλα τα απαραίτητα συστήματα ασφαλείας, λειτουργίας και χειρισμού που προβλέπονται από την ισχύουσα νομοθεσία και εξυπακούονται από την κοινή πρακτική. |  |  |  |
| **1.10. Ρυμουλκούμενο**  Το ρυμουλκούμενο, το οποίο θα συνοδεύει το ρυμουλκό, θα είναι κατάλληλο για την μεταφορά των υπαρχόντων απορριμματοκιβωτίων 30m³ του ΣΜΑ του Δήμου Θεσσαλονίκης και θα πληροί όλες τις ισχύουσες διατάξεις ώστε να είναι δυνατή η κυκλοφορία του στην Ελλάδα με νόμιμη άδεια κυκλοφορίας.  Θα είναι καινούριο και θα διαθέτει σύστημα ανάρτησης με σούστες ή αερόσουστες.  Η προσφορά των διαγωνιζομένων θα αναφέρει τις διαστάσεις των ελαστικών. Για κάθε ένα από τα παραδοτέα ρυμουλκούμενα, θα παραδοθεί άνευ χρέωσης ένα ελαστικό ως εφεδρικό. Τα ελαστικά, τα οποία θα είναι τεσσάρων εποχών, θα είναι κατάλληλα για κίνηση του ρυμουλκούμενου αποκλειστικά σε ασφάλτινες διαδρομές.  Χαρακτηριστικά του ρυμουλκούμενου:   * Ο εμπρόσθιος από τους δυο άξονες θα εκτελεί χρέη τιμονιού και θα φέρει ειδική διάταξη για τη ζεύξη του με το κινητήριο όχημα (ρυμουλκό). * Το σύστημα πέδησης θα είναι διπλό πνευματικό με διάταξη φρεναρίσματος όταν δεν υπάρχει πίεση αέρα στο δίκτυο. * Θα διαθέτει φρένο στάθμευσης κατάλληλο για την συγκράτηση του ρυμουλκουμένου με πλήρες φορτίο. * Θα φέρει επίσης σύστημα αντιμπλοκαρίσματος τροχών (τύπου ABS), το οποίο θα ενεργοποιείται από το κινητήριο όχημα κατά την διάρκεια της πέδησης. * Κατά τη φόρτωση των απορριμματοκιβωτίων, τα ράουλά τους θα κινούνται πάνω σε οδηγούς ολίσθησης ενιαίας μεταλλικής κατασκευής, κατάλληλης διαμόρφωσης και πάχους. Ακόμη θα φέρουν κατάλληλες εσοχές για την είσοδο και ασφάλιση των ράουλων κύλισης. * Θα φέρει ειδική διάταξη ασφάλισης των απορριμματοκιβωτίων επί του πλαισίου κατά την διάρκεια της μεταφοράς των. Η διάταξη αυτή θα επενεργεί πνευματικά ή υδραυλικά και θα ασφαλίζει το απορριμματοκιβώτιο επί του πλαισίου, σε σημεία, εσωτερικά ή εξωτερικά της βάσης του απορριμματοκιβωτίου. * Η ενεργοποίηση του συστήματος ασφάλισης του απορριμματοκιβωτίου θα γίνεται χειροκίνητα. * Το προσφερόμενο σύστημα ασφάλισης θα πρέπει απαρέγκλιτα να είναι συμβατό με τα υπάρχοντα απορριμματοκιβώτια του Δήμου Θεσσαλονίκης. * Στην οπίσθια πλευρά του ρυμουλκούμενου θα υπάρχει κατάλληλη διάταξη, ανθεκτική στις κρούσεις, με ειδικά ελαστικά απορρόφησης κρούσεων καθώς από την πλευρά αυτή θα φορτώνονται τα απορριμματοκιβώτια από το ρυμουλκό όχημα. | ΝΑΙ |  |  |
| **1.11. Χρωματισμός – επιγραφές επί των οχημάτων**  Το χρώμα των προσφερόμενων οχημάτων θα είναι λευκό, ενώ εξωτερικά και στις δύο πλευρές θα φέρουν:   * + - 1. Επιγραφές, τις οποίες θα υποδείξει ο Δήμος Θεσσαλονίκης,  1. Την οριζόμενη από τη νομοθεσία κίτρινη λωρίδα, 2. Ειδικές αντανακλαστικές φωσφορίζουσες ταινίες («ζέβρες») στο οπίσθιο μέρος τους ή καθ’ υπόδειξη της αναθέτουσας Υπηρεσίας, 3. Σημάνσεις για την αποφυγή επικίνδυνων ενεργειών από τους εργαζόμενους, τα οποία ο ανάδοχος είναι υποχρεωμένος να προμηθεύσει και να τοποθετήσει καθ’ υπόδειξη της αναθέτουσας Υπηρεσίας. | ΝΑΙ |  |  |
| **1.12. Ενεργειακές και περιβαλλοντικές επιδόσεις**  Τα προσφερόμενα οχήματα θα πρέπει να συμμορφώνονται πλήρως με την οδηγία 2009/33/ΕΚ του ευρωπαϊκού κοινοβουλίου και του συμβουλίου της 23ης Απριλίου 2009 όπως έχει τροποποιηθεί από την Οδηγία 2019/1161 σχετικά με την προώθηση καθαρών και ενεργειακά αποδοτικών οχημάτων οδικών μεταφορών. Επίσης, λαμβάνεται υπόψη το άρθρο 5, παράγραφος 3.α, καθορίζοντας τις ελάχιστες τεχνικές προδιαγραφές σχετικά με τις ενεργειακές και περιβαλλοντικές επιδόσεις.  Η προσφορά των διαγωνιζομένων θα περιλαμβάνει πληροφορίες/οδηγίες σχετικά με την οικολογική οδήγηση των προσφερόμενων οχημάτων. | ΝΑΙ |  |  |

|  |  |  |  |
| --- | --- | --- | --- |
| **ΓΕΝΙΚΟΙ ΟΡΟΙ** | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ ΣΕ ΤΕΧΝΙΚΟ ΦΑΚΕΛΟ/ ΤΕΚΜΗΡΙΩΣΗ |
| * + - 1. **Γενικά**   Οι συμμετέχοντες οικονομικοί φορείς θα πρέπει απαραιτήτως να συμμετέχουν για την πλήρη ποσότητα του τμήματος (είδους). Προσφορά που δεν περιλαμβάνει την πλήρη ποσότητα του τμήματος, δηλαδή, 5 πλήρη οχήματα με τα ρυμουλκούμενά τους, θα απορρίπτεται.  Η καθαρή διάρκεια της χρηματοδοτικής μίσθωσης, δηλαδή, ο χρόνος που θα είναι διαθέσιμα τα οχήματα προς χρήση από τον Δήμο Θεσσαλονίκης, ορίζεται στα πέντε (5) έτη.  Απαρέγκλιτα, η προσφορά των συμμετεχόντων:   * Θα περιλαμβάνει την παροχή όλων των εργασιών συντήρησης & επισκευής όλων των οχημάτων (δηλαδή, ρυμουλκών και ρυμουλκούμενων) για όλο το διάστημα της χρηματοδοτικής μίσθωσης όπως αναλύεται διεξοδικά στο άρθρο 2 παρακάτω. * Θα περιλαμβάνει:   + Μεικτή ασφαλιστική κάλυψη χωρίς απαλλαγή (δηλαδή, μηδενική συμμετοχή του ασφαλισμένου στην αποκατάσταση τυχόν υλικών ζημιών) για όλο το διάστημα της χρηματοδοτικής μίσθωσης. Το ποσό της ασφαλιστικής κάλυψης μπορεί να φτάσει έως την πλήρη αξία του οχήματος.   Σε περίπτωση που οι ασφαλιστικές εταιρείες που επιλέξουν να συνεργαστούν οι συμμετέχοντες στο διαγωνισμό δεν προσφέρουν μεικτή ασφαλιστική κάλυψη χωρίς απαλλαγή, τότε οι διαγωνιζόμενοι οφείλουν να ενσωματώσουν το ποσό της απαλλαγής στην προσφορά που θα υποβάλλουν, επιμερίζοντας το ποσό της απαλλαγής στα μηνιαία μισθώματα του τμήματος.   * + Εναλλακτικά γίνεται αποδεκτή αντί της μεικτής η παρακάτω ασφαλιστική κάλυψη. Αναλυτικότερα γίνεται αποδεκτή η βασική ασφαλιστική κάλυψη, όπως αυτή ορίζεται στο ΠΔ 237/1986 καθώς και τις πρόσθετες καλύψεις που αναφέρονται παρακάτω για όλο το διάστημα της χρηματοδοτικής μίσθωσης:  1. Μερική/ ολική κλοπή ή απώλεια. 2. Πυρός. 3. Πολιτικές/εμφύλιες ταραχές, στάσεις, απεργίες, οχλαγωγίες, επίταξη, πόλεμο, τρομοκρατικές ενέργειες, κακόβουλες ενέργειες. 4. Φυσικά φαινόμενα. 5. Αστική ευθύνη πυρός (ασφαλιζόμενο κεφάλαιο 20.000 €). 6. Θραύση κρυστάλλων (ασφαλιζόμενο κεφάλαιο 3.000 €). 7. Προσωπικό ατύχημα οδηγού (ασφαλιζόμενο κεφάλαιο 20.000 €). 8. Κάλυψη ζημιάς από ανασφάλιστο όχημα (ασφαλιζόμενο κεφάλαιο 150.000 €). 9. Φροντίδα ατυχήματος.   Για τα ανωτέρω a, b, c και d του παρόντος εδαφίου το ποσό της ασφαλιστικής καλύψης μπορεί να φτάσει έως την πλήρη αξία του οχήματος.  Επιπροσθέτως των ανωτέρω η προσφορά ασφαλιστικής κάλυψης, είτε πρόκειται για μεικτή ασφάλιση είτε πρόκειται για την βασική ασφάλιση όπως αυτές περιγράφονται παραπάνω στο παρόν εδάφιο:   * Θα περιλαμβάνει ασφάλιση του εξοπλισμού έναντι κινδύνου αστικής ευθύνης απέναντι σε τρίτους, που μπορεί να προκύψει από την εγκατάσταση, μεταφορά, μετακίνηση, λειτουργία κ.λ.π. του εξοπλισμού. * Θα προσφέρει κάλυψη αστικής ευθύνης για τη λειτουργία των οχημάτων ως εργαλείο: * Για σωματικές βλάβες με ασφαλιζόμενο κεφάλαιο 1.000.000 € ανά έτος και ανά όχημα. * Για υλικές ζημιές με ασφαλιζόμενο κεφάλαιο 1.000.000 € ανά έτος και ανά όχημα. * Δε θα θέτει όρια χιλιομετρικών δεσμεύσεων ή/και ωρών εργασίας. * Δε θα καθιστά απαιτητό εγγυητικό απόθεμα.   Η συντήρηση των προσφερόμενων οχημάτων θα γίνεται σε εξουσιοδοτημένα συνεργεία.  Στις υποχρεώσεις του αναδόχου συμπεριλαμβάνεται η έκδοση όλων των απαραίτητων πιστοποιητικών καταλληλότητας καθώς της κάρτας ΚΤΕΟ όπως απαιτείται από την ισχύουσα νομοθεσία.  Ο ανάδοχος σύμφωνα με την υπ’ αριθμ.: Δ30/Δ5α/301162/22 (ΦΕΚ 5190 Β/6-10-2022): Τροποποίηση της υπό στοιχεία Δ30/Δ5α/73567/ 11-3-2022 υπουργικής απόφασης «Εφοδιασμός των οχημάτων με αντιολισθητικές αλυσίδες ή άλλα ανάλογα αντιολισθητικά μέσα» (Β’ 1144), οφείλει να παρέχει άμεσα στον Δήμο Θεσσαλονίκης μετά από αίτημα του τον απαραίτητο αντιολισθητικό εξοπλισμό. | ΝΑΙ |  |  |
| 1. ***Συντήρηση, Αποκατάσταση βλαβών***   Ο ανάδοχος κατά την διάρκεια των πέντε (5) ετών της χρηματοδοτικής μίσθωσης (leasing) θα φροντίζει για την εύρυθμη και απρόσκοπτη λειτουργία των ειδών. Ως εκ τούτου, υποχρεούται να αναλάβει την κάλυψη:   1. Όλων των περιπτώσεων βλάβης ή δυσλειτουργίας εξαιρουμένων αυτών που οφείλονται σε αποδεδειγμένα κακό χειρισμό ή τροχαίο ατύχημα. 2. Την τακτική συντήρηση των οχημάτων. 3. Το πλύσιμο και την απολύμανση των προμηθευόμενων οχημάτων ανά δεκαπενθήμερο.   Στο διάστημα των πέντε (5) ετών ο ανάδοχος θα καλύψει όλα τα έξοδα που αφορούν στο σύνολο των εργασιών και στο σύνολο των ανταλλακτικών και αναλωσίμων (πχ ελαστικά επίσωτρα, λιπαντικά, φίλτρα, μπαταρίες – συσσωρευτές, κλπ) που θα απαιτηθούν για την λειτουργία των οχημάτων κατά την εκτέλεση του έργου τους.  Ειδικότερα όσον αφορά στα ελαστικά επίσωτρα, καθ’ όλη τη διάρκεια της χρηματοδοτικής μίσθωσης, ο ανάδοχος υποχρεούται να προβαίνει σε αντικατάσταση όλων των ελαστικών κάθε οχήματος τουλάχιστον κάθε 25.000 km ή κάθε 2 έτη (όποιο συμπληρωθεί πρώτο). Στις υποχρεώσεις του αναδόχου δε συμπεριλαμβάνεται αντικατάσταση ελαστικού σε περίπτωση αποδεδειγμένα κακής χρήσης, δηλαδή, περιπτώσεις καταστροφής ελαστικών όπως σκισίματα από μέταλλα ή πεζοδρόμια.  Ο ανάδοχος μετά την έγγραφη εντολή της αρμόδιας Υπηρεσίας του Δήμου, θα πρέπει το πολύ εντός τριών (3) εργάσιμων ημερών να επισκευάζει, συντηρεί, εφοδιάζει το εκάστοτε όχημα με ότι απαιτείται ώστε να εξασφαλίζεται η απρόσκοπτη και ασφαλής λειτουργία του. Στα παραπάνω δεν περιλαμβάνονται τα καύσιμα, το νερό χρήσης και το πρόσθετο διάλυμα ουρίας (Adblue), εάν απαιτείται. | ΝΑΙ |  |  |
| *Παρακολούθηση της σύμβασης* Η αρμόδια Υπηρεσία (Διεύθυνση Καθαριότητας και Μηχανικών Μέσων) θα ορίσει για την παρακολούθηση της σύμβασης υπεύθυνο υπάλληλο με καθήκοντα εισηγητή υπαλλήλου της Υπηρεσίας. Στα καθήκοντα του υπεύθυνου υπαλλήλου περιλαμβάνεται η πιστοποίηση της εκτέλεσης του αντικειμένου της σύμβασης, καθώς και ο έλεγχος της συμμόρφωσης του αναδόχου με τους όρους της σύμβασης. Με εισήγηση του υπεύθυνου υπαλλήλου η Υπηρεσία που διοικεί τη σύμβαση μπορεί να απευθύνει έγγραφα με οδηγίες και εντολές προς τον ανάδοχο που αφορούν στην εκτέλεση της σύμβασης.  Ο ανάδοχος οφείλει:   1. Να τηρεί ημερολόγιο στο οποίο θα καταγράφονται η τμηματική εκτέλεση της σύμβασης, οι προγραμματισμένες εργασίες συντήρησης, οι επισκευές, κάθε έκτακτο συμβάν και άλλα στοιχεία που σχετίζονται με την εκτέλεση της σύμβασης. Υποχρεωτικά αναγράφεται το χρονικό διάστημα μη διαθεσιμότητας του κάθε συρμού ανά μηνά καθώς και η αιτία αυτού και ο υπαίτιος του. Το ημερολόγιο υπογράφεται από τον εκπρόσωπο του αναδόχου και συνυπογράφεται στο τέλος κάθε ημερολογιακού μήνα από τον υπεύθυνο υπάλληλο της σύμβασης, που μπορεί να σημειώσει επί αυτού παρατηρήσεις για την τήρηση των όρων της σύμβασης. Το ημερολόγιο φυλάσσεται στο χώρο εκτέλεσης της σύμβασης, δηλαδή, στο Κεντρικό Αμαξοστάσιο του Δήμου Θεσσαλονίκης ή αν αυτό δεν είναι εφικτό προσκομίζεται από τον ανάδοχο στην έδρα της Υπηρεσίας, εφόσον αυτό ζητηθεί. 2. Να ορίσει εκπρόσωπό του, η φυσική παρουσία του οποίου απαιτείται τουλάχιστον τέσσερις (4) φορές κάθε ημερολογιακό μήνα και για χρονικό διάστημα τεσσάρων ωρών σε κάθε επίσκεψη στο χώρο εκτέλεσης της σύμβασης για όλο το χρονικό διάστημα ισχύος της σύμβασης. Οι ακριβείς ώρες προσέλευσης θα καθορίζονται σε συνεργασία με την Υπηρεσία. Ο εκπρόσωπος του αναδόχου θα προβαίνει σε έλεγχο των μισθωμένων οχημάτων, θα ενημερώνει τον υπεύθυνο υπάλληλο για τις προγραμματισμένες εργασίες και την διαθεσιμότητα των οχημάτων και θα συμπληρώνει σε κάθε επίσκεψη του, το ημερολόγιο, όπως αναφέρεται παρακάτω.   Οι καταγραφές του ημερολογίου αποτελούν στοιχείο για την παραλαβή του αντικειμένου της σύμβασης από την επιτροπή παραλαβής και παρακολούθησης.  Κάθε τρείς (3) ημερολογιακούς μήνες η επιτροπή παραλαβής και παρακολούθησης της σύμβασης οφείλει να συντάξει πρωτόκολλο καλής εκτέλεσης της σύμβασης στο οποίο θα καταγράφονται οι συνολικές ημέρες διαθεσιμότητας, όπως αυτές καταγράφονται στο τηρούμενο από τον εκπρόσωπο του αναδόχου και τον υπεύθυνο υπάλληλο της Υπηρεσίας ημερολόγιο, καθώς και το αντίστοιχο μίσθωμα, μειωμένο αναλογικά σύμφωνα με άρθρο *. Διαθεσιμότητα ειδών*. | ΝΑΙ |  |  |
| ***3.1 Βλάβες λόγο κακού χειρισμού***  Η αποκατάσταση των βλαβών που οφείλονται σε αποδεδειγμένα κακό χειρισμό αποκαθίστανται με έξοδα του μισθωτή (Δήμος Θεσσαλονίκης) , με τον ίδιο τρόπο και μέσα που γίνεται η αποκατάσταση βλαβών του υφιστάμενου ιδιόκτητου στόλου του.  Προκειμένου να διαπιστωθεί αν η όποια εκδηλωθείσα βλάβη ή δυσλειτουργία οφείλεται σε κακό χειρισμό από τον χειριστή του οχήματος, οι διαγωνιζόμενοι οφείλουν να συμπεριλάβουν στην προσφορά τους ένα (1) διαγνωστικό εργαλείο οχήματος με θύρα OBD2 (ή οποιασδήποτε άλλης θύρα φέρει το όχημα) για το σύνολο των προσφερόμενων συρμών. Το διαγνωστικό εργαλείο θα είναι επαγγελματικού τύπου εγκεκριμένο από την κατασκευάστρια εταιρία του οχήματος και πλήρως συμβατό, θα υποστηρίζει όλα τα πρωτόκολλα, και θα προσφερθεί πλήρες με όλα τα απαραίτητα καλώδια και τυχόν πρόσθετα απαιτούμενα εξαρτήματα για τη σύνδεσή του με τον εγκέφαλο του οχήματος αλλά και την ενσύρματη σύνδεσή του σε ηλεκτρονικό υπολογιστή. Ο τύπος του προσφερόμενου διαγνωστικού εργαλείου θα είναι συμβατός με λειτουργικά συστήματα Windows 7, 8 & 10. Οι διαγωνιζόμενοι υποχρεούνται να μεριμνούν αποκλειστικά με δικές τους δαπάνες για την ενημέρωση του λογισμικού του εν λόγω διαγνωστικού εργαλείου με τις τελευταίες διαθέσιμες εκδόσεις (updates). Καθ’ όλη τη διάρκεια της χρηματοδοτικής μίσθωσης, το διαγνωστικό εργαλείο θα παραμένει στις εγκαταστάσεις του μισθωτή, ο οποίος θα μπορεί να το χρησιμοποιεί όταν κρίνει ότι απαραίτητο. Στο τέλος της χρηματοδοτικής μίσθωσης και εφόσον ο μισθωτής προβεί σε εξαγορά των οχημάτων, το εν λόγω διαγνωστικό εργαλείο θα παραχωρηθεί στον μισθωτή χωρίς χρέωση.  Σε περίπτωση βλάβης ή δυσλειτουργίας που οφείλεται σε κακό χειρισμό, ο ανάδοχος καταγράφει το συμβάν στο ημερολόγιο της σύμβασης και τεκμηριώνει την υπαιτιότητα του Δήμου συντάσσοντας έκθεση στην οποία θα επισυνάπτεται διάγνωση όλων των συστημάτων του οχήματος από το παραπάνω διαγνωστικό εργαλείο. Σε περίπτωση διαφωνίας του υπευθύνου του Δήμου αναφορικά με την αιτία υπαιτιότητα της οποιασδήποτε εκδηλωθείσας βλάβης ή δυσλειτουργίας και της άρνησης του αναδόχου να καλύψει το κόστος της επισκευής, τότε προκειμένου ο ανάδοχος να αποδείξει το βάσιμο των ισχυρισμών του, οφείλει να προσφύγει σε ανεξάρτητο πραγματογνώμα εγνωσμένου κύρους με αποδεδειγμένη πολυετή επαγγελματική εμπειρία στη διερεύνηση αιτιών δυσλειτουργιών/ βλαβών/ τροχαίων ατυχημάτων βαρέων οχημάτων. Επισημαίνεται ότι πριν την ανάληψη του έργου, ο ανεξάρτητος πραγματογνώμας θα πρέπει να έχει γίνει αποδεκτός και από τον Δήμο Θεσσαλονίκης. Η κάλυψη της αμοιβής του ανεξάρτητου πραγματογνώμα αποτελεί αποκλειστική ευθύνου του αναδόχου.  Μετά την ολοκλήρωση της παραπάνω διαδικασίας ο υπεύθυνος υπάλληλος του Δήμου Θεσσαλονίκης, λαμβάνοντας υπόψη και την έκθεση του εμπειρογνώμονα, εισηγείται προς την αρμόδια Υπηρεσία την αποδοχή η μη των αιτιάσεων του αναδόχου. Αν τελικά η αποκατάσταση της συγκεκριμένης βλάβης δεν καλύπτεται από την σύμβαση χρηματοδοτικής μίσθωσης, η αρμόδια Υπηρεσία (Δ/νση Καθαριότητας και Μηχανικών Μέσων) δίνει εντολή για την αποκατάσταση της, στο τμήμα Επισκευής & Συντήρησης Οχημάτων. Σε αντίθετη περίπτωση δίνεται εντολή αποκατάστασης της βλάβης στον ανάδοχο. |  |  |  |
| 1. ***Διαθεσιμότητα ειδών***   Ως ελάχιστη διαθεσιμότητα ορίζεται το 60% της συνολικής ποσότητας του τμήματος, δηλαδή, 3 συρμοί. Ωστόσο, επειδή το σύνολο των οχημάτων δε θα είναι διαθέσιμο κάποιες ημέρες είτε λόγω της προβλεπόμενης τακτικής συντήρησης που προβλέπεται από τον κατασκευαστή είτε λόγω βλάβης, τότε θα ισχύουν τα ακόλουθα:   1. Για χρονικό διάστημα μη διαθεσιμότητας είναι έως και τρεις (3) εργάσιμες ημέρες, δε θα υπάρχει καμία χρηματική μείωση στο μηνιαίο μίσθωμα του οχήματος που θα καταβάλλει ο Δήμος Θεσσαλονίκης στον ανάδοχο της σύμβασης. 2. Για χρονικό διάστημα μη διαθεσιμότητας μεγαλύτερης των τριών (3) εργασίμων ημερών, το μηνιαίο μίσθωμα θα καταβάλλεται μειωμένο αναλογικά για τις μέρες που το όχημα δεν ήταν διαθέσιμο για χρήση από το Δήμο Θεσσαλονίκης. Συγκεκριμένα, στην περίπτωση που κάποιο όχημα δεν ήταν διαθέσιμο για τέσσερις (4) εργάσιμες ημέρες τότε το καταβληθέν μηνιαίο μίσθωμα θα περικοπεί κατά ένα τριακοστό (1/30).   Να σημειωθεί ότι η προαναφερόμενη περικοπή στο μηνιαίο μίσθωμα ισχύει ανεξαιρέτως αναλογικά, δηλαδή, στην περίπτωση που για οποιονδήποτε λόγο κάποιο όχημα δεν είναι διαθέσιμο για χρήση από τον Δήμο Θεσσαλονίκης για χρονικό διάστημα μεγαλύτερο των τριών (3) εργασίμων ημερών, τότε το μηνιαίο μίσθωμα του τμήματος θα περικόπτεται αναλογικά για τις μέρες αυτές.  Σε περίπτωση που η βλάβη που οφείλεται σε πιθανό κακό χειρισμό, σύμφωνα με τον Ανάδοχο, ο Δήμος Θεσσαλονίκης διατηρεί το δικαίωμα μη καταβολής του μισθώματος μέχρι την ολοκλήρωση της έκθεσης του Εμπειρογνώμονα.  Σε περίπτωση που η βλάβη οφείλεται σε τροχαίο ατύχημα που δεν καλύπτεται από την ασφάλεια του οχήματος ο Δήμος Θεσσαλονίκης διατηρεί το δικαίωμα μη καταβολής μισθώματος μέχρι την αποκατάσταση της βλάβης για χρόνο που πάντως δεν θα υπερβαίνει τις τρείς (3) ημέρες.  Επίσης, στην περίπτωση που οποιοδήποτε όχημα κριθεί ακατάλληλο για χρήση, για χρονικό διάστημα μεγαλύτερο των τεσσάρων (4) μηνών, τότε ο ανάδοχος υποχρεούται να προβεί στην αντικατάσταση του εν λόγω οχήματος με απολύτως όμοιο καινούριο όχημα. Η ακαταλληλότητα χρήσης θα βεβαιώνεται από σχετική έκθεση που θα συντάσσεται από τον υπεύθυνο υπάλληλο και θα συνυπογράφεται από τον Αρχιτεχνίτη του Τμήματος Επισκευής & Συντήρησης Οχημάτων. Η έκθεση αποστέλλεται στην υπηρεσία που διοικεί την σύμβαση (Διεύθυνση Καθαριότητας και Μηχανικών Μέσων), η οποία απευθύνει στον ανάδοχο εντολή αντικατάστασης του εν λόγω ακατάλληλου οχήματος. | ΝΑΙ |  |  |
| 1. ***Παράδοση οχημάτων***   Ο χρόνος παράδοσης των οχημάτων στις εγκαταστάσεις του αναδόχου, δε θα ξεπεράσει τους δέκα (10) μήνες από την ημερομηνία πρωτοκόλλησης της σύμβασης και ανάρτησής της στον ΚΗΜΔΗΣ. Υπέρβαση του χρόνου παράδοσης αποτελεί ουσιώδη απόκλιση και η προσφορά θα απορρίπτεται.Ο ανάδοχος θα αναλάβει όλα τα έξοδα ταξινόμησης, έκδοσης άδειας κυκλοφορίας, τέλη κυκλοφορίας, ασφάλεια κλπ που απαιτούνται για την παράδοση των οχημάτων στο Δήμο Θεσσαλονίκης ελευθέρων από κάθε βάρος. Επιπροσθέτως, για όλη τη διάρκεια της χρηματοδοτικής μίσθωσης ο ανάδοχος θα αναλάβει την υποχρέωση καταβολής των τελών κυκλοφορίας καθώς και των δαπανών για τον τεχνικό έλεγχο των προμηθευόμενων οχημάτων.  Τα οχήματα θα παραδοθούν με:   1. Άδεια κυκλοφορίας και πινακίδες και έτοιμα προς κυκλοφορία. 2. Το βιβλίο οδηγιών λειτουργίας-χρήσης του κατασκευαστή σε φυσική και ψηφιακή μορφή (δύο αντίγραφα σε φυσική μορφή και ένα σε ψηφιακή μορφή για κάθε όχημα). 3. Ευφυή ταχογράφο (ΕΕ165/2014). 4. Σειρά συνήθων εργαλείων. 5. Πυροσβεστήρες κατά Κ.Ο.Κ.. 6. Πλήρες φαρμακείο κατά Κ.Ο.Κ. 7. Τρίγωνο βλαβών κατά Κ.Ο.Κ. 8. Ανακλαστικό φωσφορίζον γιλέκο ασφαλείας. 9. Τάκους ακινητοποίησης. 10. Αντιολισθητικές αλυσίδες σύμφωνα με τα οριζόμενα στο εδάφιο 1 των ΓΕΝΙΚΩΝ ΟΡΩΝ.   Όσον αφορά στη γλώσσα των προαναφερόμενων βιβλίων οδηγιών λειτουργίας-χρήσης, αυτή θα είναι είτε η ελληνική είτε η αγγλική, οπότε στην δεύτερη περίπτωση θα συμπεριλαμβάνονται και περιληπτικές μεταφράσεις στην ελληνική γλώσσα. | ΝΑΙ |  |  |
| 1. ***Παραλαβή οχημάτων***   Ο ανάδοχος θα ενημερώσει την επιτροπή παραλαβής και τον υπεύθυνο υπάλληλο όταν το/τα οχήματα θα είναι έτοιμα για μακροσκοπικό έλεγχο και πιθανώς πρακτική δοκιμασία- λειτουργικό έλεγχο. Θα ακολουθήσει έλεγχος ότι τα οχήματα είναι σύμφωνα με την τεχνική προσφορά του αναδόχου, όπως έγινε αποδεκτή κατά το στάδιο του Διαγωνισμού και ότι δεν υπάρχουν εμφανή ελαττώματα στα οχήματα εξωτερικά και εσωτερικά.  Παράλληλα θα διεξαχθεί και λειτουργικός έλεγχος ως ακολούθως: Ο λειτουργικός έλεγχος θα γίνεται με μέριμνα (οδηγοί, καύσιμα, κλπ) και δαπάνη του προμηθευτή στην οδήγηση του προς παράδοση οχήματος επί πενήντα (50) km, πλήρως εξοπλισμένο, με ή χωρίς πλήρες φορτίο, σε διαφορετικά οδοστρώματα κάθε μορφής, σκληρότητας και κλίσεων (ανωφέρειες, κατωφέρειες, πλάγιες κλίσεις), ανώμαλο και εκτός δρόμου έδαφος (εντός των προδιαγραφόμενων ορίων), όπου και πρέπει να γίνει έλεγχος πορείας, καλής λειτουργίας του κινητήρα, συστήματος μετάδοσης, κλιματισμού, θέρμανσης, εξαερισμού, φωτισμού, ευστάθειας, συναρμογών (παράθυρα, θύρες κλπ) ή όπως η Επιτροπή Παραλαβής κρίνει απαραίτητο. Γίνεται έλεγχος εξωτερικός του κινητήρα, του κιβωτίου ταχυτήτων, του διαφορικού και του υδραυλικού συστήματος για εντοπισμό τυχόνδιαρροών.  Υποχρεωτικά θα εκτελεσθούν οι παρακάτω έλεγχοι και δοκιμές:   * + Έλεγχος λειτουργίας συστήματος μετάδοσης κίνησης.   + Έλεγχος λειτουργίας συστήματος διεύθυνσης.   + Έλεγχος λειτουργίας συστήματος ανάρτησης.   + Έλεγχος αποτελεσματικής πέδησης πορείας, στάθμευσης.   + Έλεγχος λειτουργίας του ηλεκτρολογικού εξοπλισμού, της επιμελημένης κατασκευής και του εξοπλισμού της θέσης οδήγησης.   **Ο λειτουργικός έλεγχος θα διεξαχθεί στις εγκαταστάσεις του Αναδόχου, με έξοδά του. Θα εκτελείται βάσει οδηγιών και με την επίβλεψη του προμηθευτή, παρουσία της Επιτροπής Παραλαβής και του Υπευθύνου του Δήμου Θεσσαλονίκης, για διαπίστωση της κανονικής, αποδοτικής και απρόσκοπτης λειτουργίας του, άνευ φορτίου και υπό πλήρες φορτίο.**  Στην περίπτωση που η επιτροπή κρίνει ότι το όχημα αποκλίνει από την προσφορά του αναδόχου, τότε του κοινοποιεί με επιστολή τις παρατηρήσεις που πρέπει να αρθούν. Στη συνέχεια επαναλαμβάνεται αυτή η διαδικασία  Εφόσον το όχημα είναι σύμφωνο με την αποδεκτή προσφορά τότε συντάσσεται πρωτόκολλο προσωρινής παραλαβής. Το πρωτόκολλο αυτό διαβιβάζεται στην Διεύθυνση Καθαριότητας και Μηχανικών Μέσων, που είναι υπεύθυνη για την έκδοση των απαραίτητων εξουσιοδοτήσεων προς τον Ανάδοχο για την έκδοση άδειας, πινακίδων κυκλοφορίας κλπ. Στο πρωτόκολλο αυτό θα πρέπει να αναγράφονται απαραίτητα τα μοναδικά στοιχεία ταυτοποίησης του συρμού για την μετέπειτα ταυτοποίηση του κατά την παράδοση που θα γίνει κατά τη λήξη της σύμβασης.  Μετά την ολοκλήρωση των διαδικασιών για την νόμιμη κυκλοφορία και χρήση από τον Δήμο Θεσσαλονίκης θα συντάσσεται το πρωτόκολλο οριστικής παραλαβής.  Επισημαίνεται ότι η καταβολή του μισθώματος θα ξεκινά μετά την ολοκλήρωση του πρωτοκόλλου οριστικής παραλαβής. Συνεπώς, για το χρονικό διάστημα που τυχόν μεσολαβήσει από την ημερομηνία σύνταξης του πρωτοκόλου προσωρινής παραλαβής και μέχρι την έκδοση άδειας κυκλοφορίας και πινακίδων έτσι ώστε το όχημα να μπορεί να χρησιμοποιηθεί νομίμως από τον Δήμο Θεσσαλονίκης, δεν θα καταβάλλεται μίσθωμα στον ανάδοχο και τα οχήματα θα παραμένουν στις εγκαταστάσεις του Αναδόχου.  Με τα την ολοκλήρωση των παραπάνω διαδικασιών θα γίνεται η μεταφορά τους με ευθύνη και έξοδα του Αναδόχου στις εγκαταστάσεις της Υπηρεσίας (στο Κεντρικό Αμαξοστάσιο του Δήμου Θεσσαλονίκης, διεύθυνση: Χάλκης 25 & Λαέρτου 27, Πυλαία). Τα οχήματα θα παραδίδονται με τις δεξαμενές πληρωμένες με καύσιμο κατά τουλάχιστον 25%. | ΝΑΙ |  |  |
| 1. ***Δικαιώματα Μισθωτή κατά τη λήξη της Χρηματοδοτικής Μίσθωσης***   Ο μισθωτής δικαιούται τριάντα (30) τουλάχιστον ημέρες πριν από τη λήξη της χρηματοδοτικής μίσθωσης, να δηλώσει εγγράφως στην Εκμισθώτρια ότι θα αγοράσει τον εξοπλισμό καταβάλλοντας το τίμημα εξαγοράς, το οποίο ορίζεται έναντι του συμβολικού ποσού του 1€ ανά τεμάχιο (δηλαδή, το πλήρη συρμό, ρυμουλκό + ρυμουλκούμενο) με την προϋπόθεση ότι θα έχει εκπληρώσει μέχρι τότε ολοκληρωτικά τις έναντι της Εκμισθώτριας υποχρεώσεις του καταβολής των μισθωμάτων και κάθε άλλη χρηματική αξίωσή της που απορρέει από τη σύμβαση.  Στην περίπτωση που το τίμημα εξαγοράς είναι μεγαλύτερο του 1€ ανά τεμάχιο, οι διαγωνιζόμενοι οφείλουν στην προσφορά που θα υποβάλλουν, να επιμερίσουν το εν λόγω τίμημα στα μηνιαία μισθώματα του τμήματος έτσι ώστε στη λήξη της χρηματοδοτικής μίσθωσης, το συμβολικό τίμημα εξαγοράς να ανέρχεται σε 1€ ανά τεμάχιο.  Πριν από τη λήξη της σύμβασης η επιτροπή παραλαβής συντάσσει πρωτόκολλο οριστικής παραλαβής των οχημάτων στο οποίο καταγράφεται αναλυτικά η κατάσταση των συρμών. Ο Ανάδοχος οφείλει να παραδώσει τα οχήματα πλήρως λειτουργικά και κατάλληλα για χρήση και στη συνέχεια με τη σύμφωνη γνώμη της επιτροπής παραλαβής, ο εξοπλισμός μεταβιβάζεται στην πλήρη κυριότητα του Δήμου. | ΝΑΙ |  |  |
| 1. ***Δικαίωμα Εξαγοράς του εξοπλισμού πριν τη λήξη της Χρηματοδοτικής Μίσθωσης***   Ο μισθωτής έχει το δικαίωμα πριν λήξει η χρηματοδοτική μίσθωση να προβεί στην αγορά όλων ή μερικών από τα μίσθια. Στην περίπτωση αυτή, το Τίμημα Εξαγοράς πριν από τη λήξη ορίζεται ίσο με το σύνολο των υπολειπομένων μισθωμάτων που αφορούν στην αξία κτήσεως των μισθίων, δηλαδή, των μισθωμάτων που οφείλονται από την ημερομηνία πρόωρης εξαγοράς μέχρι τη λήξη της μίσθωσης που αντιστοιχούν στα μίσθια εκείνα για τα οποία ασκείται το δικαίωμα του παρόντος άρθρου πλέον του αντιστοίχου Τιμήματος Εξαγοράς κατά τη λήξη, με την προϋπόθεση ότι θα έχει εκπληρώσει μέχρι τότε ολοκληρωτικά τις έναντι της Εκμισθώτριας υποχρεώσεις του καταβολής των μισθωμάτων και κάθε άλλη χρηματική αξίωσή της που απορρέει από τη σύμβαση. | ΝΑΙ |  |  |
| 1. ***Ασφάλιση εξοπλισμού***   Ο εκμισθωτής υποχρεούται να ασφαλίσει τον εξοπλισμό με δικαιούχο τον Δήμο με έξοδά του προσφέροντας μία εκ των δύο παρακάτω ειδών ασφαλιστικής κάλυψης:   1. Μεικτή ασφαλιστική κάλυψη χωρίς απαλλαγή (ΠΡΟΤΙΜΗΤΕΑ), όπως αυτή περιγράφεται αναλυτικά στο εδάφιο 1 των ΓΕΝΙΚΩΝ ΟΡΩΝ, 2. βασική ασφαλιστική κάλυψη όπως αυτή ορίζεται στο ΠΔ 237/1986 και περιγράφεται διεξοδικά στο εδάφιο 1 των ΓΕΝΙΚΩΝ ΟΡΩΝ.   Και για τα δύο είδη ασφαλισιτκής κάλυψης θα πρέπει απαρέγκλιτα να περιλαμβάνονται οι πρόσθετες καλύψεις του προαναφερόμενου εδαφίου 1 των ΓΕΝΙΚΩΝ ΟΡΩΝ για όλο το διάστημα της χρηματοδοτικής μίσθωσης.  Ο οικονομικός φορέας υποχρεούται να ασφαλίσει τον εξοπλισμό με δικαιούχο τον Δήμο με έξοδά του, για όλη τη διάρκεια της μίσθωσης, για ποσό ίσο με την πλήρη αξία αντικαταστάσεώς του. Επιπροσθέτως, όπως αναφέρεται και στο εδάφιο 1 των ΓΕΝΙΚΩΝ ΟΡΩΝ θα προβεί σε ασφάλιση του εξοπλισμού έναντι κινδύνου αστικής ευθύνης απέναντι σε τρίτους, που μπορεί να προκύψει από την εγκατάσταση, μεταφορά, μετακίνηση, λειτουργία κ.λ.π. του εξοπλισμού. | ΝΑΙ |  |  |
| *Καλή χρήση του εξοπλισμού*  1. Ο μισθωτής υποχρεούται να κάνει καλή και επιμελή χρήση του εξοπλισμού σύμφωνα με τον προορισμό του, συμμορφούμενος απολύτως με όλους τους νόμους, κανονισμούς, οδηγίες και προδιαγραφές που αναφέρονται στην κατοχή, χρήση και λειτουργία του και τυχόν μεταφορά του και οφείλει να αναγγείλει στην εκμισθώτρια κάθε απώλεια, καταστροφή ή βλάβη του. 2. Ο μισθωτής υποχρεούται να διατηρεί τον εξοπλισμό σε καλή κατάσταση και λειτουργία σε όλη την διάρκεια της μίσθωσης. | ΝΑΙ |  |  |
| *Διάρκεια Μίσθωσης* Η διάρκεια μίσθωσης του εξοπλισμού, ορίζεται πενταετής, αρχίζει δε για κάθε συρμό (ρυμουλκό με ρυμουλκούμενο) από την ημερομηνία σύνταξης του πρωτοκόλλου οριστικής παραλαβής του και λήγει με την παρέλευση πέντε (5) ετών από αυτήν. | ΝΑΙ |  |  |
| *Τόπος παράδοσης – Υποχρεώσεις και ευθύνες του Εκμισθωτή*  1. Τα είδη θα παραδοθούν έτοιμα για τη νόμιμη κυκλοφορία & χρήση τους στον χώρο του Κεντρικού Αμαξοστασίου του Δήμου Θεσσαλονίκης, όπως ορίζεται στο άρθρο 5 παραπάνω με ευθύνη και δαπάνη του Εκμισθωτή. 2. Επίσης, τα οχήματα θα συνοδεύονται από την άδεια κυκλοφορίας τους, τα έγγραφα εκτελωνισμού και γενικά κάθε έγγραφο που επιτρέπει την νόμιμη κυκλοφορία και εν γένει λειτουργία των μισθίων για την χρήση για την οποία προορίζονται. Ολα τα προαναφερόμενα έγγραφα θα πρέπει απαραιτήτως να παραδοθούν στον μισθωτή ταυτόχρονα με τα οχήματα. 3. Τον Εκμισθωτή βαρύνουν τα έξοδα μεταφοράς και παράδοσης καθώς και όλες οι νόμιμες κρατήσεις. | ΝΑΙ |  |  |
| *Τρόπος Πληρωμής* Η πληρωμή του αναδόχου θα πραγματοποιείται με τον κάτωθι τρόπο:  Με την έκδοση των αντίστοιχων μισθωμάτων, αμέσως μετά την κοινοποίηση στον ανάδοχο του τριμηνιαίου πρωτοκόλλου καλής εκτέλεσης της σύμβασης και την υποβολή των αναγκαίων δικαιολογητικών, όπως ειδικότερα ορίζεται στην σύμβαση. Τα συνολικά τριμηνιαία μισθώματα ορίζονται σε είκοσι (20).  Ως χρόνος εκκίνησης υπολογισμού των τριμήνων νοείται η ημερομηνία σύνταξης του πρωτοκόλλου οριστικής παραλαβής των συρμών. | ΝΑΙ |  |  |
| *Επιστροφή Εξοπλισμού* Μετά τη λήξη της διάρκειας της μίσθωσης, εάν ο μισθωτής δεν ασκήσει τα οριζόμενα στα άρθρα 8 & 9 των ΓΕΝΙΚΩΝ ΟΡΩΝ για αγορά του εξοπλισμού, είναι υποχρεωμένος με δαπάνη του να επιστρέψει και παραδώσει αυτόν στην Εκμισθώτρια. *Λοιποί ΄Οροι*  1. Στην περίπτωση που εκμισθωτής ανακηρυχτεί προμηθευτής και όχι εταιρεία χρηματοδοτικής μίσθωσης, ο οποίος (προμηθευτής) για την εκτέλεση της σύμβασης θα συνεργασθεί με εταιρεία χρηματοδοτικής μίσθωσης, θα πρέπει να προσκομίσει υπεύθυνη δήλωση/ βεβαίωση της εταιρείας χρηματοδοτικής μίσθωσης με την οποία η εταιρεία χρηματοδοτικής μίσθωσης θα δηλώνει ότι: 2. Αποδέχεται τον όρο που προβλέπεται στα άρθρα 8 & 9 των ΓΕΝΙΚΩΝ ΟΡΩΝ περί δικαιώματος του Δήμου Θεσσαλονίκης για αγορά του εξοπλισμού (είτε κατά τη λήξη της χρηματοδοτικής μίσθωσης είτε πρόωρα) παραιτούμενος εκ των προτέρων κάθε δικαιώματος να προβάλλει ένσταση ή αντίρρηση στην εν λόγω μεταβίβαση του εξοπλισμού από τον Ανάδοχο στον Δήμο Θεσσαλονίκης. 3. Στην ως άνω υπό 1a περίπτωση ο Εκμισθωτής θα πρέπει να δηλώσει στην καταρτισθησόμενη σύμβαση με τον Δήμο Θεσσαλονίκης ότι παραιτείται εκ των προτέρων κάθε δικαιώματος καταγγελίας της σύμβασης χρηματοδοτικής μίσθωσης που τον συνδέει με την εταιρεία χρηματοδοτικής μίσθωσης ώστε να μην κινδυνεύει με κατάλυση ο συμβατικός δεσμός μεταξύ του Δήμου Θεσσαλονίκης και του Εκμισθωτή. Σε περίπτωση μη τήρησης της ως άνω δέσμευσης του Εκμισθωτή καθώς και σε περίπτωση λύσης της σύμβασης χρηματοδοτικής μίσθωσης μεταξύ Εκμισθωτή και εταιρείας χρηματοδοτικής μίσθωσης λόγω μη τήρησης ή πλημμελούς τήρησης εκ μέρους του Εκμισθωτή, αυτός επιβαρύνεται από όλες τις απορρέουσες από τη σύμβαση υποχρεώσεις. | ΝΑΙ |  |  |
| *Δικαιολογητικά τεχνικής προσφοράς* Η τεχνική προσφορά των συμμετεχόντων θα περιλαμβάνει και τα ακόλουθα:   1. Υπεύθυνη δήλωση ότι αποδέχονται πλήρως και ανεπιφύλακτα όλους τους όρους της διακήρυξης, και ότι η τεχνική τους προσφορά συμμορφώνεται πλήρως με τις τεχνικές προδιαγραφές και τεχνικές απαιτήσεις του τεύχους των ΤΕΧΝΙΚΩΝ ΠΡΟΔΙΑΓΡΑΦΩΝ χωρίς καμία απολύτως απόκλιση. 2. Υπεύθυνη δήλωση εγγύησης καλής λειτουργίας τουλάχιστον πέντε (5) έτη για το πλήρες όχημα (η εγγύηση θα πρέπει να είναι ανεξάρτητη από τα προβλεπόμενα σε οποιαδήποτε εργοστασιακή εγγύηση και να καλύπτει, χωρίς καμία επιπλέον επιβάρυνση του Αγοραστή, την αντικατάσταση ή επιδιόρθωση οποιασδήποτε βλάβης ή φθοράς συμβεί, μη οφειλόμενης σε κακό χειρισμό) (Χωρίς εφαρμογή λόγω leasing). 3. Υπεύθυνη δήλωση εγγύησης αντισκωριακής προστασίας τουλάχιστον 5 έτη. 4. Υπεύθυνη δήλωση παροχής ανταλλακτικών τουλάχιστον για 10 έτη. Το διάστημα παράδοσης των ζητούμενων κάθε φορά ανταλλακτικών θα είναι μικρότερο από 10 ημερολογιακές ημέρες. 5. Υπεύθυνη δήλωση του νόμιμου εκπροσώπου του εργοστασίου κατασκευής ή του επίσημου αντιπροσώπου στην Ελλάδα στο οποίο θα κατασκευαστούν τα υλικά(για την περίπτωση που μέρος του υπό προμήθεια υλικού θα κατασκευαστεί από τον διαγωνιζόμενο, η παραπάνω δήλωση αφορά το υπόλοιπο π.χ . πλαίσιο), στην οποία θα δηλώνει ότι: 6. αποδέχεται την εκτέλεση της συγκεκριμένης υπηρεσίας σε περίπτωση κατακύρωσης της υπηρεσίας στον διαγωνιζόμενο. 7. θα καλύψει τον Δήμο με ανταλλακτικά τουλάχιστον επί 10 έτη, ακόμη και απευθείας αν αυτό κριθεί σκόπιμο. 8. θα καλύψει τον Δήμο με την προσφερόμενη εγγύηση ακόμη και απευθείας αν αυτό απαιτηθεί. 9. Φωτοαντίγραφο της άδειας λειτουργίας του εξοσιοδοτημένου συνεργείου συντήρησης & επισκευών στην Ελλάδα. 10. Υπεύθυνη δήλωση με την οποία ο ανάδοχος δεσμεύεται για την παροχή εκπαίδευσης στο προσωπικό του Δήμου Θεσσαλονίκης, η οποία θα ξεκινήσει κατά την ημερομηνία παραλαβής των οχημάτων με βάση τα σχετικά έντυπα του κατασκευαστή. Ως ελάχιστη αποδεκτή διάρκεια εκπαίδευσης του προσωπικού νοείται η εκπαίδευση:  * Δύο (2) οδηγών, διάρκειας τεσσάρων (4) ωρών έκαστος και * Δύο (2) τεχνικών, διάρκειας δέκα (10) ωρών έκαστος. Στην εκπαίδευση των τεχνικών θα περιλαμβάνεται και εκπαίδευση στη χρήση του διαγνωστικού εργαλείου OBD2.   Οι συμμετέχοντες οικονομικοί φορείς θα καταθέσουν πιστοποιητικό της σειράς ISO 9001 ή ισοδύναμου πιστοποιητικού διασφάλισης ποιότητας, συναφές με την ιδιότητα για την οποία συμμετέχουν στον παρών διαγωνισμό (προμήθεια οχημάτων ή παροχή υπηρεσιών χρηματοδοτικής μίσθωσης). Σε περίπτωση κατάθεσης προσφοράς από σύμπραξη ή ένωση εταιρειών, τότε τουλάχιστον μια από αυτές θα πρέπει να διαθέτει το ανωτέρω πιστοποιητικό.  Όσον αφορά στους κατασκευαστές των ειδών (πλαισίου και υπερκατασκευής), θα πρέπει να κατατεθούν τα ακόλουθα σε ισχύ πιστοποιητικά:   1. Πιστοποιητικό ποιότητας της σειράς ISO 9001 ή ισοδύναμο, συναφές με την κατασκευή-παραγωγή-εμπορία ή για χρηματοδοτική μίσθωση του είδους για το οποίο οι οικονομικοί φορείς έχουν υποβάλλει προσφορά. 2. Πιστοποιητικό περιβαλλοντικής διαχείρισης της σειράς ISO 14001 ή ισοδύναμο, συναφές με την κατασκευή-παραγωγή-εμπορία ή για χρηματοδοτική μίσθωση του είδους για το οποίο οι οικονομικοί φορείς έχουν υποβάλλει προσφορά.   Τα πιστοποιητικά θα πρέπει να έχουν εκδοθεί από διαπιστευμένους από το Εθνικό Σύστημα Διαπίστευσης (ΕΣΥΔ) ή άλλο αντίστοιχο φορέα ή οργανισμό.  Επισημαίνεται ότι αναγνωρίζονται ισοδύναμα πιστοποιητικά σύμφωνα με το σύστημα οικολογικής διαχείρισης και ελέγχου (EMAS) της Ένωσης ή με άλλα συστήματα περιβαλλοντικής διαχείρισης που έχουν αναγνωριστεί, σύμφωνα με το άρθρο 45 του Κανονισμού (ΕΚ) αρ. 1221/2009 ή σε άλλα πρότυπα περιβαλλοντικής διαχείρισης βασιζόμενα σε αντίστοιχα ευρωπαϊκά ή διεθνή πρότυπα που έχουν εκδοθεί από διαπιστευμένους οργανισμούς.  Τα προς παράδοση οχήματα θα πρέπει απαραιτήτως να φέρουν σήμανση CE, έγκριση τύπου κατά 2007/46/ΕΚ και να συνοδεύονται από δήλωση συμμόρφωσης ΕΕ, σύμφωνα με τις Ευρωπαϊκές Οδηγίες, που ισχύουν για την εν λόγω κατηγορία οχημάτων. | ΝΑΙ |  |  |
| *Eπαγγελματική επάρκεια* Οι συμμετέχοντες οικονομικοί φορείς θα πρέπει να διαθέτουν τουλάχιστον πενταετή παρόμοια επαγγελματική εμπειρία για να εκτελέσουν τη σύμβαση σε κατάλληλο επίπεδο ποιότητας. Ως εκ τούτου, οι ενδιαφερόμενοι οικονομικοί φορείς απαιτείται να διαθέτουν τα αναφερόμενα στο άρθρο 16 πιστοποιητικά που έχουν εκδοθεί από επίσημα ινστιτούτα ελέγχου ποιότητας ή υπηρεσίες αναγνωρισμένων ικανοτήτων.  Για τον σκοπό αυτό ο οικονομικός φορέας θα δηλώσει καταρχήν με το Ευρωπαϊκό Ενιαίο Έγγραφο Σύμβασης (Ε.Ε.Ε.Σ.) ότι διαθέτει την ανωτέρω εμπειρία. Στη συνέχεια, μετά την αποστολή της σχετικής πρόσκλησης κατά τη διαδικασία ελέγχου των δικαιολογητικών κατακύρωσης προσωρινού αναδόχου και προκειμένου να αποδείξει την ανωτέρω τεχνική ικανότητα, υποχρεούται να προσκομίσει:   1. Κατάλογο εκτελεσθέντων προμηθειών και υπηρεσιών με αναφορά της οικονομικής τους αξίας, του χρόνου παράδοσης, του δημόσιου ή ιδιωτικού παραλήπτη και του ποσοστού συμμετοχής του υποψήφιου σε αυτές, συνοδευόμενος από βεβαιώσεις ή πιστοποιητικά ορθής εκτέλεσης:  * Εάν ο αποδέκτης είναι Δημόσια Αρχή, αντίγραφα συμβάσεων και βεβαιώσεις καλής εκτέλεσης από την αρμόδια αρχή. * Εάν ο αποδέκτης είναι Ιδιωτικός Φορέας, είτε αντίγραφα από επίσημα παραστατικά, είτε βεβαίωση του αποδέκτη της προμήθειας.   Για την κάλυψη των προαναφερομένων προϋποθέσεων επαγγελματικής επάρκειας οι ενδιαφερόμενοι οικονομικοί φορείς δύναται να στηριχθούν στις ικανότητες άλλων οικονομικών φορέων, ασχέτως της νομικής φύσης των δεσμών τους με αυτούς. Ως αποδεικτικό του ανωτέρω, οφείλουν να συμπεριλάβουν στην προσφορά τους σχετική έγγραφη δέσμευση για τον σκοπό αυτό των φορέων στην ικανότητα των οποίων στηρίζονται (π.χ. ιδιωτικό συμφωνητικό μεταξύ προσφέροντος και τρίτου). Επισημάνεται ότι οι συμμετέχοντες οικονομικοί φορείς υποχρεούνται να προβούν στην αντικατάσταση ενός φορέα στην ικανότητα του οποίου στηρίζονται εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού. Η συμπλήρωση και κατάθεση του Ε.Ε.Ε.Σ. είναι απαραίτητη και για τον τρίτο/ους οικονομικό/ούς φορέα/είς. | ΝΑΙ |  |  |
| *Οικονομική και χρηματοοικονομική επάρκεια* Οι συμμετέχοντες οικονομικοί φορείς θα πρέπει να διαθέτουν μέσο ετήσιο γενικό κύκλο εργασιών για τις τρεις (3) τελευταίες οικονομικές χρήσεις, ίσο με το 200% της εκτιμώμενης αξίας της παρούσας σύμβασης με ΦΠΑ.  Για τον σκοπό αυτό ο οικονομικός φορέας θα δηλώσει καταρχήν με το Ε.Ε.Ε.Σ. ότι διαθέτει την ανωτέρω επάρκεια. Στη συνέχεια, μετά την αποστολή της σχετικής πρόσκλησης κατά τη διαδικασία ελέγχου των δικαιολογητικών κατακύρωσης προσωρινού αναδόχου και προκειμένου να αποδείξει την ανωτέρω οικονομική και χρηματοοικονομική επάρκεια, υποχρεούται να προσκομίσει ισολογισμούς ή αποσπάσματα ισολογισμών των τριών (3) τελευταίων οικονομικών χρήσεων, συναρτήσει της ημερομηνίας δημιουργίας του οικονομικού φορέα ή έναρξης των δραστηριοτήτων του, στις περιπτώσεις που παρίσταται σχετική εκ του νόμου υποχρέωση προς δημοσίευση ισολογισμών στη χώρα του υποψηφίου.  Στην περίπτωση που δεν υποχρεούται στην έκδοση ισολογισμών, θα προσκομίσει υπεύθυνη δήλωση περί του ύψους του μέσου ετήσιου γενικού κύκλου εργασιών κατά τη διάρκεια των τριών (3) τελευταίων ετών.  Εάν η επιχείρηση λειτουργεί ή ασκεί σχετική επιχειρηματική δραστηριότητα & παροχή υπηρεσιών, κατά χρονικό διάστημα που δεν επιτρέπει την έκδοση κατά νόμο τριών ισολογισμών, υποβάλει τους ισολογισμούς, εφόσον υπάρχουν, ή τα σχετικά επίσημα στοιχεία που υπάρχουν κατά το διάστημα αυτό.  Για την κάλυψη της προαναφερόμενης προϋπόθεσης χρηματοοικονομικής ικανότητας, οι ενδιαφερόμενοι οικονομικοί φορείς δύναται να στηριχθούν στις ικανότητες άλλων οικονομικών φορέων ομοίως με τα αναφερόμενα στο ανωτέρω άρθρο 16. | ΝΑΙ |  |  |
| 1. ***Αναπροσαρμογή τιμών***   Σύμφωνα με την εγκύκλιο εφαρμογής με αρ. πρωτ. 95213 / 05-10-2022 με θέμα: «Εγκύκλιος εφαρμογής των παρ. 9 έως 10α του άρθρου 53 του ν. 4412/2016 περί εφαρμογής της ρήτρας αναπροσαρμογής των τιμών στις δημόσιες συμβάσεις προμηθειών και υπηρεσιών» θα ισχύουν τα εξής:  Η εφαρμογή του μαθηματικού τύπου που προβλέπεται στην παρ. 9α του άρθρου 53 του ν. 4412/2016:  Τ= Τπροσφοράς Χ ( 1+ΔΤΚ)  Όπου:   * ΔΤΚ: ο δείκτης τιμών καταναλωτή της συγκεκριμένης κατηγορίας στην οποία υπάγονται τα αγαθά, όπως έχει ανακοινωθεί από την Ελληνική Στατιστική Αρχή (ΕΛ.ΣΤΑΤ.) για τον μήνα που προηγείται του χρόνου παράδοσης των αγαθών, σε σχέση με τον ίδιο μήνα του έτους κατά το οποίο υποβλήθηκε η προσφορά του οικονομικού φορέα, και ανακοινώνεται σε μηνιαία βάση από το Υπουργείο Ανάπτυξης και Επενδύσεων * Τπροσφοράς: η τιμή της οικονομικής προσφοράς του οικονομικού φορέα στον οποίο ανατίθεται η σύμβαση και * Τ: η αναπροσαρμοσμένη τιμή.   Η εφαρμογή του μαθηματικού τύπου (ρήτρας αναπροσαρμογής) υπόκειται σε τέσσερις (4) προϋποθέσεις που θα πρέπει να πληρούνται σωρευτικά όπως επεξηγούνται στην εγκύκλιο εφαρμογής με αρ. πρωτ. 95213 / 05-10-2022:   1. Να έχουν παρέλθει, κατά το χρόνο παράδοσης των αγαθών, δώδεκα (12) μήνες τουλάχιστον από την καταληκτική ημερομηνία υποβολής των προσφορών, που καθορίζεται στα αρχικά έγγραφα της σύμβασης, 2. Η σύμβαση που συνάπτεται να έχει διάρκεια μεγαλύτερη των δώδεκα (12) μηνών, 3. Ο δείκτης τιμών καταναλωτή (ΔΤΚ), της συγκεκριμένης κατηγορίας, να είναι μικρότερος από μείον τρία τοις εκατό (-3%) και μεγαλύτερος από τρία τοις εκατό (3%), 4. Η αναθέτουσα αρχή να διαθέτει τις απαραίτητες πιστώσεις για την εφαρμογή της αναπροσαρμογής της τιμής.   Όλα τα παραπάνω ακολουθούν τις τροποποιήσεις, αλλαγές , ανανεώσεις κλπ των εγκυκλίων-νόμων κλπ όπου εμπίπτουν.  Αναλυτικότερα στο 80% του μισθώματος η εφαρμογή του μαθηματικού τύπου θα γίνεται σύμφωνα με τον COICOP5: 071 Αγορά οχημάτων, ενώ στο 20% του μισθώματος η εφαρμογή του μαθηματικού τύπου θα γίνεται σύμφωνα με τον COICOP5: 07212 Ανταλλακτικά αυτοκινήτου.  Μετά την σύνταξη του πρωτοκόλλου προσωρινής παραλαβής μπορεί να γίνει αναπροσαρμογή τιμής μόνο στο 20% του μισθώματος με τον COICOP5: 07212Ανταλλακτικά αυτοκινήτου. | ΝΑΙ |  |  |
| 1. ***Χρονική ισχύς προσφορών***   Οι προσφορές των διαγωνιζομένων θα ισχύουν για 12 μήνες. | ΝΑΙ |  |  |